Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 2004, del 15-04-1993 (1993/827652)

RESOLUCIÓ de 29 de març de 1993, de la Direcció General de Conservació del Medi Natural, per la qual regula la denominada caça intensiva.
-----------------------------------------------------------------------------------------------------------------------------------------

### Dades del document

Número de DOGV
:   2004

Data del DOGV
:   15-04-1993

Secció del DOGV
:   ALTRES DISPOSICIONS

Número del document
:   1993/827652

CVE


Data del document
:   29-03-1993

Organisme emissor
:   Conselleria de Medi Ambient

Tipus de document
:   Resolució

Resolució de 29 de març de 1993, de la Direcció General de Conservació del Medi Natural, per la qual regula la denominada caça intensiva.  
Vistos els articles 15.6 de la Llei de Caça vigent i 17.7 del reglament que té, i sent necessari establir unes normes que regulen la denominada caça intensiva, a fi que resten fora de perill els més elementals principis de conservació de la fauna cinegètica i no cinegètica, i, alhora, evitar l'artificialització de la caça, resolc:  
Primer  
Considerar de caça intensiva, aquells vedats de caça menor on es facen saltes o repoblacions en quantia superior a una perdiu per cada 10 hectàrees o d'un conill cada 3 hectàrees. A més, tret del cas de saltes de guatlla a zones, degudament autoritzades, d'ensinistrament de gossos, tindran la consideració de vedats de caça intensiva, aquells en els quals s'hi realitzen més de dues saltes de guatlla o falsa durant la temporada.   
Segon  
Als vedats adscrits al regim intensiu, l'aprofitament cinegètic serà regulat mitjançant el corresponent pla tècnic, el qual haurà de preveure que la pressió cinegètica global en el conjunt del vedat no puga ser mai superior a la que hi existiria en el cas que l'aprofitament es fes d'acord amb l'ordre general de vedes de cada any. En conseqüència d?això, els dits plans tècnics hauran d?establir les zones de reserva escaients.  
Tercer  
Les zones de reserva, a que es refereix l'apartat anterior, hauran de ser representatives de les característiques mitjanes del vedat i seran fixes durant la vigència del pla tècnic d'aprofitament cinegètic del vedat, o de les posteriors renovacions que se'n facen, en les quals s'establesca l'esmentat regim intensiu.  
Quart  
Es prendrà com a valor mínim de la zona de reserva (Sr), el major dels tres valors següents:  
a) 100 hectàrees.  
b)   
c) 0,2 x Sc.  
Sent:  
- Sc, la superfície total del vedat.  
- S1, la superfície de caça intensiva de tipus 1.  
- S2, la superfície de caça intensiva de tipus 2.  
- Sn, la superfície de caça intensiva de tipus n.  
- To, el nombre de setmanes del període de caça que estableix l'ordre general de vedes (es prendrà com a valor el de 12 setmanes).  
- T1, T2 ... Tn, el nombre de setmanes en que es caça en regim de tipus 1, tipus 2 ... tipus n, i que no coincidesquen amb cap de les setmanes que comprenga el període To determinat en l'ordre general de vedes.  
Cinquè  
Les setmanes que coincideixen amb apoques sensibles per a la fauna, com són les de festeig, aparellament o cria, podran ser comptabilitzades com a temps doble, a l'efecte del càlcul de la zona de reserva. Per fer-ho així, es prendrà, com a apoca sensible, la compresa entre els dies 1 de març i 15 d'agost de cada any, ambdós inclosos.  
Sisè  
Als vedats adscrits al regim de caça intensiva, i fora del període general, establert per a la caça menor en l'Ordre General de Vedes, la caça de la perdiu roja, així com les saltes amb aquesta espècie, només podran ser fetes en una àrea de, com a màxim, 25 hectàrees, perfectament senyalitzada i inclosa a la zona de caça intensiva. Aquesta ampliació del període de caça sols podrà ser estesa des de setembre fins a febrer, ambdós inclosos.  
En qualsevol cas, la salubritat i la puresa genètica de la perdiu autòctona existent a la zona haurà de restar suficientment garantida en el projecte.   
Setè  
Tots els exemplars objecte de solta, de qualsevol de les espècies autoritzades per fer-ne, hauran de ser anellats amb anella metàl·lica.  
DISPOSICIO ADDICIONAL  
Els vedats adscrits al regim de caça intensiva que disposen d'un pla tècnic aprovat abans de la publicació d'aquesta resolució mantindran vigents les condicions de l'autorització concedida durant el període de vigència d'aquesta resolució.  
DISPOSICIO FINAL  
Aquesta resolució entrarà en vigor l?endemà de publicar-la en el Diari Oficial de la Generalitat Valenciana.  
València, 29 de març de 1993.- El Director General de Conservació del Medi Natural: Eduard Galante i Patiño.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 2004, del 15-04-1993 (1993/827652)

RESOLUCIÓN de 29 de marzo de 1993, de la Direcció General de Conservació del Medi Natural, por la que regula la denominada caza intensiva.
------------------------------------------------------------------------------------------------------------------------------------------

### Datos del documento

Número DOGV
:   2004

Fecha DOGV
:   15-04-1993

Sección del DOGV
:   OTRAS DISPOSICIONES

Número del documento
:   1993/827652

CVE


Fecha del documento
:   29-03-1993

Organismo emisor
:   Conselleria de Medio Ambiente

Tipo de documento
:   Resolución

Resolución de 29 de marzo de 1993, de la Dirección General de Conservación del Medio Natural, por la que regula la denominada caza intensiva.



Descargar el documento en formato PDF

Descargar los metadatos en formato XML